A4-0151/99

Ψήφισμα για την περιοδική έκθεση της Επιτροπής σχετικά με την πρόοδο της Σλοβενίας εν όψει της ένταξής της (COM(98)0709 - C4-0112/99)

Το Ευρωπαϊκό Κοινοβούλιο,

- έχοντας υπόψη την αίτηση ένταξης της Σλοβενίας στην Ευρωπαϊκή Ένωση, που υποβλήθηκε στις 10 Ιουνίου 1996, σύμφωνα με το άρθρο Ο της Συνθήκης για την Ευρωπαϊκή Ένωση,

- έχοντας υπόψη τη γνωμοδότηση της Επιτροπής της 15ης Ιουλίου 1997 σχετικά με την εν λόγω αίτηση (COM(97)2010 - C4-0382/97),

- έχοντας υπόψη την περιοδική έκθεση της Επιτροπής της 17ης Δεκεμβρίου 1998 (COM(98)0709 - C4-0112/99),

- έχοντας υπόψη το έγγραφο συνολικής αξιολόγησης της Επιτροπής της 17ης Δεκεμβρίου 1998 (COM(98)0712 - C4-0107/99),

- έχοντας υπόψη τα ψηφίσματά του της 4ης Δεκεμβρίου 1997 σχετικά με την ανακοίνωση της Επιτροπής με τίτλο «Ατζέντα 2000 - για μια ισχυρότερη και ευρύτερη Ένωση» (COM(97)2000 - C4-0371/97) ((ΕΕ C 388 της 22.12.1997, σελ. 17.)) καθώς και τη γνωμοδότησή του της 11ης Μαρτίου 1998 για την πρόταση κανονισμού (ΕΚ, ΕΥΡΑΤΟΜ) του Συμβουλίου περί παροχής βοήθειας στις υποψήφιες προς ένταξη στην Ευρωπαϊκή Ένωση χώρες της Κεντρικής και Ανατολικής Ευρώπης στο πλαίσιο της προενταξιακής στρατηγικής (COM(97)0634 - C4-0010/98 - 97/0351(CNS)) ((ΕΕ C 104 της 6.4.1998, σελ. 112.)) και το ψήφισμά του της 11ης Μαρτίου 1998 για τις προτάσεις απόφασης του Συμβουλίου σχετικά με τις βασικές αρχές, τις προτεραιότητες, τους ενδιάμεσους στόχους και τους όρους που περιέχονται στις ενταξιακές εταιρικές σχέσεις (COM(98)0053 - C4-0130/98) ((ΕΕ C 104 της 6.4.1998, σελ. 113.)),

- έχοντας υπόψη τα πορίσματα των Ευρωπαϊκών Συμβουλίων του Λουξεμβούργου της 12ης και 13ης Δεκεμβρίου 1997 και του Κάρντιφ (15 και 16 Ιουνίου 1998) και της Βιέννης (12 και 13 Δεκεμβρίου 1998),

- έχοντας υπόψη την έκθεση της Επιτροπής Εξωτερικών Υποθέσεων, Ασφάλειας και Αμυντικής Πολιτικής (A4-0151/99),

Α. εκτιμώντας ότι στο προαναφερθέν ψήφισμά του της 4ης Δεκεμβρίου 1997, είχε καλέσει το Ευρωπαϊκό Συμβούλιο να ξεκινήσει τη διαδικασία διεύρυνσης με όλες τις υποψήφιες χώρες που προσφέρουν εγγυήσεις για μια σταθερή δημοκρατική τάξη και για το σεβασμό των ανθρωπίνων δικαιωμάτων,

Β. υπενθυμίζοντας ότι ήδη έχει αποφανθεί θετικά για την αίτηση ένταξης της Σλοβενίας από τη στιγμή που αυτή διαθέτει δημοκρατικές δομές που εγγυώνται ένα κράτος δικαίου, το σεβασμό των θεμελιωδών ελευθεριών και την προστασία των ανθρωπίνων δικαιωμάτων και των δικαιωμάτων των μειονοτήτων,

Γ. εκτιμώντας το ικανοποιητικό επίπεδο που επέτυχε η Σλοβενία στο θέμα της τήρησης των «οικονομικών» κριτηρίων που ορίστηκαν στην Κοπεγχάγη εν όψει της ένταξής της, όπως π.χ. την ύπαρξη σταθερής οικονομίας της αγοράς, ικανής να αντισταθεί στις πιέσεις του ανταγωνισμού και ότι, μακροπρόθεσμα, η πραγματοποίηση νομοθετικών αναπροσαρμογών και η περαιτέρω βελτίωση των μακροοικονομικών δεικτών θα επιτρέψουν στη Σλοβενία να συμμετάσχει στη ζώνη ευρώ,

Δ. επικροτώντας τη γενικά θετική πορεία των διαπραγματεύσεων σε ό,τι αφορά τα πρώτα επτά κεφάλαια από τα τριάντα ένα συνολικά που βρίσκονται υπό διαπραγμάτευση,

Ε. κρίνοντας ότι η ένταξη της Σλοβενίας στην Ευρωπαϊκή Ένωση μπορεί να διευκολυνθεί με την κατάλληλη εκστρατεία ενημέρωσης που θα κάνει την κοινή γνώμη της χώρας να συνειδητοποιήσει τα πραγματικά ωφέλη της ένταξης και να συμμετάσχει, ξεπερνώντας έτσι τους διάφορους δισταγμούς,

ΣΤ. υπογραμμίζοντας τη σημασία της πλήρους αξιοποίησης του προγράμματος Phare με σκοπό τον εκσυγχρονισμό της σλοβενικής διοίκησης και την ενσωμάτωση της Σλοβενίας στην Ευρωπαϊκή Ένωση[semigr ]

1. θεωρεί λυπηρή την ισχνή πρόοδο που σημειώθηκε ως προς την ενσωμάτωση του κοινοτικού κεκτημένου, πράγμα που ανάγκασε την Επιτροπή να εκδόσει μια επικριτική αξιολόγηση, της οποίας πάντως τα συμπεράσματα τα συμμερίζονται και οι σλοβενικές αρχές[semigr ]

2. λαμβάνει υπό σημείωση την πρόοδο που σημείωσε η Σλοβενία με σκοπό την ένταξή της, ιδίως σε ό,τι αφορά τη σύγκλιση στους τομείς της εξωτερικής πολιτικής και της ασφάλειας και τη συνεχή βελτίωση των βασικών μακροοικονομικών δεικτών[semigr ]

3. καλεί την Επιτροπή και την κυβέρνηση της Σλοβενίας να αντιμετωπίσουν το κοινωνικό κόστος που συνδέεται με την διαδικασία οικονομικής και δημοσιονομικής αναδιάρθρωσης μέσω ενισχυμένων κοινωνικών και οικονομικών συνοδευτικών μέτρων, έτσι ώστε να καταστεί δυνατή μια ισόρροπη, από κοινωνική άποψη, οικονομική ανάπτυξη[semigr ] υποστηρίζει την πρόταση της γερμανικής Προεδρίας να επεκταθεί το πεδίο εφαρμογής του προγράμματος Phare και στον κοινωνικό τομέα[semigr ]

4. .επικροτεί τους πρόσφατους νόμους που επέτρεψαν την καθιέρωση του ΦΠΑ, καθώς και το νόμο περί φόρων κατανάλωσης του οποίου η έναρξη ισχύος καλύπτει ένα σημαντικό κενό της σλοβενικής νομοθεσίας και αποτελεί σημαντικό παράγοντα προσέγγισης με την Ένωση[semigr ] επισημαίνει ότι η κυβέρνηση της Σλοβενίας έχει επιδείξει την ισχυρή αποφασιστικότητά της προωθώντας το «Εθνικό Πρόγραμμα για την ενσωμάτωση των κεκτημένων»[semigr ]

5. επισημαίνει, όμως, ότι η Σλοβενία δεν ανταποκρίθηκε στην υποχρέωσή της να καταργήσει τα καταστήματα αφορολογήτων ειδών στα σύνορά της[semigr ]

6. επικροτεί την έγκριση του νόμου περί εφαρμογής της λεγόμενης «συμβιβαστικής λύσης Solana» για το θέμα του δικαιώματος αγοράς ακινήτων από συγκεκριμένες κατηγορίες προσώπων και εύχεται να τεθεί σε εφαρμογή ο εν λόγω νόμος το ταχύτερο[semigr ]

7. αναγνωρίζει τη διαρκή στράτευση όλων σχεδόν των σλοβενικών πολιτικών παρατάξεων υπέρ της ενίσχυσης των δεσμών με την Ευρωπαϊκή Ένωση, με σκοπό την ένταξη στην Ευρωπαϊκή Ένωση[semigr ]

8. εκφράζει την ικανοποίησή του για την έναρξη ισχύος της Ευρωπαϊκής Συμφωνίας, που αποτελεί το σταθερότερο θεμέλιο για την ενίσχυση των σχέσεων της Ένωσης με τη Σλοβενία και την καταλληλότερη βάση για τη συνέχιση των διαπραγματεύσεων[semigr ]

9. επικροτεί την έστω και καθυστερημένη έναρξη των εργασιών της Μεικτής Κοινοβουλευτικής Επιτροπής ΕΕ-Σλοβενίας, που αποτελεί κεντρικό στοιχείο της Ευρωπαϊκής Συμφωνίας και σημαντικό παράγοντα για την ανάπτυξη των διμερών σχέσεων και για τη βελτίωση της αμοιβαίας κατανόησης σε διάφορα υπό συζήτηση θέματα[semigr ]

10. θεωρεί λυπηρή την ισχνή πρόοδο που σημειώθηκε στην αποδοχή του κοινοτικού κεκτημένου σε τομείς ιδιαίτερα λεπτούς, όπως π.χ. εκείνους της δικαιοσύνης και των εσωτερικών υποθέσεων καθώς και της εσωτερικής αγοράς[semigr ]

11. επισημαίνει ότι ο ισχύων νόμος για τις δημόσιες προμήθειες δεν συμβιβάζεται πλήρως με το κοινοτικό κεκτημένο[semigr ]

12. θεωρεί ότι πέρα από τις αναγκαίες νομοθετικές αναπροσαρμογές απαιτείται και μια σοβαρή και βαθιά μεταρρύθμιση της διοίκησης και του δικαστικού μηχανισμού, ώστε να καταστεί δυνατή όχι μόνο η μεταφορά στο εσωτερικό δίκαιο, αλλά και κυρίως η εφαρμογή και ενίσχυση των ρυθμίσεων που είναι αναγκαίες για την αμοιβαία προσέγγιση των νομοθεσιών[semigr ]

13. επισημαίνει με έμφαση την ανάγκη, η οποία ισχύει για όλες τις υποψήφιες για ένταξη χώρες, να ενισχυθούν τα μέτρα για την καταπολέμηση της απάτης[semigr ]

14. εκφράζει την πεποίθησή του ότι οι σλοβενικές εκτελεστικές και νομοθετικές αρχές θα μπορέσουν να καλύψουν την καθυστέρηση και να ξεκινήσουν τις αναγκαίες μεταρρυθμίσεις προς την κατεύθυνση που έχει υποδείξει η Επιτροπή τόσο στο πλαίσιο της προενταξιακής εταιρικής σχέσης όσο και μέσω της ετήσιας έκθεσής της για την πρόοδο που σημείωσε η Σλοβενία στη διάρκεια των διαπραγματεύσεων[semigr ]

15. εύχεται να καταγραφεί στην επόμενη ετήσια έκθεση η πρόοδος εκείνη που είναι αναγκαία για την επιτάχυνση των διαπραγματεύσεων, οι οποίες εισέρχονται πλέον σε πιο λεπτά κεφάλαια, ώστε να μπορέσει η Σλοβενία να παραμείνει μεταξύ των πιο έτοιμων για ένταξη χωρών[semigr ]

16. επαναλαμβάνει την πεποίθησή του ότι κάθε υποψήφια χώρα πρέπει να κριθεί με βάση τα δικά της πλεονεκτήματα και την πρόοδο που έχει σημειώσει στις ενταξιακές διαπραγματεύσεις[semigr ]

17. καλεί το Συμβούλιο και την Επιτροπή, σε συνεργασία με τη σλοβενική κυβέρνηση, μετά την ολοκλήρωση της λεπτομερούς εξέτασης, την τελική διαμόρφωση των διαπραγματευτικών βάσεων και τη δημοσίευση της δεύτερης περιοδικής έκθεσης το φθινόπωρο 1999, να καταρτίσουν συγκεκριμένο χρονοδιάγραμμα για τις ενταξιακές διαπραγματεύσεις και την πιθανή ολοκλήρωσή τους[semigr ]

18. θεωρεί χρήσιμη την ανάπτυξη σχέσεων συνεργασίας με τις γειτονικές χώρες, με την προοπτική της επιτάχυνσης των ενταξιακών διαπραγματεύσεων[semigr ] θεωρεί επίσης ότι θα είναι χρήσιμη η συμμετοχή της Σλοβενίας, ως παρατηρητή, στην ευρωμεσογειακή συνεργασία[semigr ]

19. λαμβάνει γνώση της απόφασης της Διάσκεψης Τοπικών και Περιφερειακών Αρχών του Συμβουλίου της Ευρώπης να εκπονήσει έκθεση για την κατάσταση της δημοκρατίας στη Σλοβενία, λαμβανομένης υπόψη της ιδιαίτερης κατάστασης της Capodistria/Koper, οφειλομένης στις αποφάσεις του Συνταγματικού Δικαστηρίου που απαγόρευσαν τη διεξαγωγή τοπικών εκλογών στην εν λόγω κοινότητα[semigr ]

20. συνηγορεί υπέρ της δυνατότητας των αντιπροσώπων των κοινοβουλίων των υποψηφίων χωρών, πέραν της υφιστάμενης ανταλλαγής πληροφοριών και ιδεών στο πλαίσιο των μικτών κοινοβουλευτικών επιτροπών, να παρακολουθούν τις συνεδριάσεις των επιτροπών του Ευρωπαϊκού Κοινοβουλίου ως παρατηρητές κάθε φορά που εξετάζονται ζητήματα σχετικά με την προσχώρηση της χώρας τους[semigr ]

21. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο,το Ευρωπαϊκό Συμβούλιο και στα κοινοβούλια των κρατών μελών, την Κυβέρνηση και το Κοινοβούλιο της Σλοβενίας, καθώς και το Συμβούλιο της Ευρώπης.